रेलवे स्टेशन से लापता हुई लड़की, नामालूम पर पर्चा
मामूली झगड़े के बाद शराब कारिंदे का साथियों ने डंडे मार-मारकर किया कत्ल
जमालपुरचौक में शराब के अहाते के कारिंदों में रविवार देर रात हुई तकरार में एक कारिंदे के सिर में डंडे मार-मारकर कत्ल कर दिया, जबकि एक आरोपी गंभीर रूप से जख्मी हो गया। मरने वाले की पहचान 53 साल के भरत सिंह रावत के रूप में हुई है। बताया जाता है कि आरोपी ढाई घंटों तक मारपीट करते रहे, जिससे भरत सिंह की मौत हो गई। पुलिस ने लाश को पोस्टमार्टम के लिए सिविल अस्पताल भेज दिया है। वहीं आरोपियों की पहचान राजिंदर शाह और पिंटू कुमार के रूप में हुई है। दोनों आरोपी अब तक पुलिस की पकड़ से बाहर बताए जा रहे हैं। फिलहाल थाना जमालपुर की पुलिस ने मरने वाले के भाई प्रेम कुमार रावत के बयान पर दोनों आरोपियों पर पर्चा दर्ज कर लिया है और दोनों की तलाश कर रही है।
जानकारी के अनुसार टोका मोहल्ले के रहने वाले कंवलजीत सिंह उर्फ बिट्टू ने बताया कि उसका जमालपुर चौक में बिट्टू नाम से शराब का अहाता है। यहां उसके पास भरत सिंह रावत (53), रामेश थापा, राजिंदर शाह उर्फ राज पलटा, पिंटू कुमार काम करते थे। उन्होंने बताया कि रविवार की रात 11 बजे शराब के नशे में धुत उसके कारिंदे राजिंदर शाह और पिंटू की उसके दो पुराने कारिदों भरत सिंह रावत और रमेश थापा से किसी बात को लेकर कहासुनी हो गई। इसके बाद गुस्साए राजिंदर और रमेश आपस में भिड़ गए। दोनों को भिड़ते देख कारिंदे भरत सिंह रावत ने अहाता मालिक को फोन पर इसकी सूचना दी। इस पर अहाता मालिक ने अपने बेटे राजन को अहाते पर भेजा। राजन ने मौके पर पहुंचकर देखा कि राजिंदर शाह और पिंटू कुमार रमेश थापा को डंडों से पीट रहे थे, जबकि भरत उनका बचाव कर रहा था। इसी बीच राजन ने झगड़ा कर रहे राजिंदर शाह और रमेश थापा को किसी तरह झुड़ाया। फिर राजन जख्मी हुए रमेश थापा और राजिंदर शाह को सिविल अस्पताल ले गया। वहां रमेश थापा को दाखिल कर लिया गया और राजिंदर शाह को मामूली उपचार के बाद छुट्टी दे दी गई। जब राजिंदर शाह दोबारा हाते पर पहुंचा तो किसी ने दरवाजा नहीं खोला। काफी इतंजार के बाद कोई नहीं आया। कुछ समय बाद भरत सिंह रावत ने बीड़ी पीने के लिए दरवाजा खोला तो राजिंदर ने पिंटू के साथ मिलकर भरत के सिर पर डंडों और मधानी से कई वार किए और उसकी जान ले ली। इसके बाद दोनों आरोपी मौके से फरार हो गए। अहाते में लगे सीसीटीवी कैमरे में यह घटना रिकॉर्ड हो गई है। वारदात का पता उस समय लगा जब भरत कुमार रावत का भाई गिल रोड स्थित रिषी ढाबे पर काम करने वाला प्रेम कुमार रावत उसे गांव ले जाने के लिए अहाते पर पहुंचा। वहां पहुंचेकर उसने पुलिस को सूचना दी। इसके बाद मौके पर जमालपुर थाने के एसएचओ जसपाल सिंह और एडीसीपी-4 संदीप शर्मा पहुंचे। पुलिस के अनुसार दोनों आरोपियों को जल्द ही काबू कर लिया जाएगा।
शराब के अहाते में कारिंदे पिंटू से मारपीट करते आरोपी। (दाएं) मारपीट से रोकता हुआ मरने वाला भरत सिंह रावत। बाद में इसी का कत्ल हुआ।
bho_Deva hin_Deva hin_Deva hin_Deva hin_Deva